
Hrvatski zavod za javno zdravstvo 
Zagreb, 29. 09. 2021. 


Uputa u vezi primjene EU digitalne COVID potvrde ili predočenja odgovarajućeg 
drugog dokaza o cijepljenju, preboljenju odnosno testiranju za zaposlenike u sustavu 
zdravstva 


Stožer civilne zaštite Republike Hrvatske 28. rujna 2021. godine donio je Odluku o uvođenju 
posebne sigurnosne mjere obveznog testiranja svih zaposlenika zdravstvenih ustanova, 
trgovačkih društava koje obavljaju zdravstvenu djelatnost te privatnih zdravstvenih radnika na 
virus SARS-CoV-2; (u daljnjem tekstu: Odluka) koja je u primjeni od 4. listopada 2021. 
godine. 


Odlukom se uvodi obvezno testiranje zaposlenika u zdravstvenim ustanovama, trgovačkim 
društvima koja obavljaju zdravstvenu djelatnost i privatnih zdravstvenih radnika koji dolaze na 
posao najmanje dva puta u sedam dana. Odluka se odnosi i na pružatelje usluga i osoba koje su 
angažirane za određene poslove ili dolaze u prostore zdravstvene ustanove, trgovačkog društva 
koje obavlja zdravstvenu djelatnost i kod privatnih zdravstvenih radnika po drugoj osnovi. 


Dokaz da su testirani, cijepljeni ili da su preboljeli bolest COVID -19 zaposlenici dokazuju 
predočenjem EU digitalne COVID potvrde ili odgovarajućeg drugog dokaza. 


EU digitalna COVID potvrda ili predočenje odgovarajućeg drugog dokaza* o cijepljenju, 
preboljenju odnosno testiranju za zaposlenike u sustavu zdravstva s ciljem suzbijanja bolesti 
COVID — 19 i sprječavanja nozokomijalne infekcije uvodi se u primjenu u zdravstvenim 
ustanovama, trgovačkim društvima koja obavljaju zdravstvenu djelatnost i kod privatnih 
zdravstvenih radnika. 


*Drugi dokazi (umjesto EU digitalne COVID potvrde) odnose se na: 

* osobe koje su preboljele bolest COVID-191 dijagnoza im je postavljena na temelju brzog 
antigenskog testa unazad 9 mjeseci, što se dokazuje potvrdom liječnika primarne 
zdravstvene zaštite koju isti izdaje na temelju nalaza brzog antigenskog testa. 

* osobe koje su imale dijagnosticirane COVID bolesnike u obitelji i imale su s tim oboljelima 
kontakte, proglašavane su takozvanim vjerojatnim slučajem te im bolest nije 
dijagnosticirana laboratorijskim testom, što se dokazuje potvrdom liječnika primarne 
zdravstvene zaštite o preboljenju unutar 9 mjeseci, a na temelju medicinske dokumentacije. 

* osobe kojima je bolest COVID-19 dijagnosticirana PCR testom prije više od _6 mjeseci, a 
manje od 9 mjeseci što se dokazuje potvrdom o preboljenju izdanom od liječnika primarne 
zdravstvene zaštite ili nalazom PCR testa ne starijim od 9 mjeseci. 

* osobe koje su preboljele_ bolest COVID-19, bolest im je dijagnosticirana PCR-om, BAT- 
om ili su bili vjerojatni slučaj, a cijepljene su jednom dozom cjepiva unutar 8 mjeseci od 
preboljenja te nije prošlo više od 9 mjeseci od primitka prve doze što se dokazuje potvrdom 

liječnika primarne zdravstvene zaštite o preboljenju ili nalazom pozitivnog PCR testa i 
potvrdom o cijepljenju jednom dozom cjepiva protiv bolesti COVID-19 pri čemu je datum 
cijepljenja unutar 8 mjeseci od preboljenja, a nije prošlo više od 9 mjeseci od cijepljenja. 


Uzimajući u obzir sveobuhvatnost i dostupnost zdravstvene skrbi, široku dostupnost cjepiva 
protiv COVID-191 cijepljenje koje je u odmakloj fazi širokog obuhvata pučanstva, uvažavajući 
tijek epidemije bolesti COVID-19 1 14-dnevnu kumulativnu incidenciju novozaraženih u svim 
županijama, skrećemo vam pozornost na nužne mjere važne za postizanje visoke razine 
sigurnosti u bolničkim i svim ostalim zdravstvenim ustanovama koju treba osigurati 
zaposlenicima i korisnicima zdravstvene zaštite. 


Sukladno Odluci svi ravnatelji zdravstvenih ustanova moraju osigurati dovoljne količine brzih 
antigenskih testova te na vrijeme organizirati prostore za provjeru EU digitalnih COVID 
potvrda ili odgovarajućeg drugog dokaza o cijepljenju, preboljenju odnosno testiranju kao 1 
provedbu testiranja vodeći računa o: 


* prostornim i organizacijskim mogućnostima ustanove 
* vrsti ustanove 

e rasporedu i obimu rada, radnom vremenu i poslovima 
* specifičnostima strukture zaposlenih 

e vrsti zdravstvenih usluga. 


Preporučuje se dasvi zaposlenici dolaze na posao s valjanom EU digitalnom COVID potvrdom 
ili odgovarajućim drugim dokazom o cijepljenju, preboljenju odnosno testiranju te da, u 
prikladnom prostoru, poslodavac omogući provjeru valjanosti EU digitalne COVID potvrde 
zaposlenicima koji ju posjeduju odnosno provedbu testiranja brzim antigenskim testovima. 


Ako zaposlenik ne posjeduje valjanu EU digitalnu COVID potvrdu temeljem preboljenja ili 
cijepljenja ili odgovarajući drugi dokaz o cijepljenju, preboljenju odnosno testiranju, obvezan 
je prema internom rasporedu ustanove pristupiti i odazvati se testiranju izvan radnog vremena 
(prvenstveno isti dan prije početaka radnog vremena) te valjanu potvrdu uvijek predočiti na 
zahtjev poslodavca ili na zahtjev za to ovlaštene osobe. 


Zadužuju se ravnatelji da do 1. listopada 2021. godine imenuju ovlaštene osobe za provedbu 
Odluke (provjera EU digitalne COVID potvrde ili drugog dokaza, vođenje evidencije, 
testiranje i izdavanje nalaza i dr.) sukladno organizacijskim specifičnostima. 


Samo zaposlenik koji ima valjanu EU digitalnu COVID potvrdu ili odgovarajući drugi dokaz o 
cijepljenju, preboljenju odnosno testiranju može boraviti u prostorijama poslodavca. U slučaju 
da zaposlenik odbije testiranje odnosno predočenje EU digitalne COVID potvrde ili 
odgovarajućeg dokaza o cijepljenju, preboljenju odnosno testiranju, zaposlenik neće moći 
boraviti u prostorima poslodavca. 


Obveza  predočavanja EU digitalne COVID potvrde ili odgovarajućeg drugog dokaza o 

cijepljenju, preboljenju odnosno testiranju odnosi se i na: 

e sve pružatelje usluga u zdravstvenim ustanovama, trgovačkim društvima koja obavljaju 
zdravstvenu djelatnost i kod privatnih zdravstvenih radnika, 

e ostale osobe koje je zdravstvena ustanova, trgovačko društvo koje obavlja zdravstvenu 
djelatnost i privatni zdravstveni radnik angažirao za određene poslove (koji se odvijaju u 
ustanovi ili za potrebe funkcioniranja ustanove), 

e  kao1 osobe koje su u obvezi doći u zdravstvenu ustanovu po drugoj osnovi (npr. osobe na 
radu i na školovanju/usavršavanju). 


Obveza predočavanja EU digitalne COVID potvrde ili odgovarajućeg drugog dokaza o 
cijepljenju, preboljenju odnosno testiranju ne odnosi se na osobe koje obavljaju dostavu robe i 
koje u prostorima zdravstvene ustanove, trgovačkog društva koje obavlja zdravstvenu 
djelatnostima i privatnog zdravstvenog radnika borave samo kratkotrajno radi predaje te robe. 
Navedene osobe cijelo vrijeme nose masku te održavaju fizičku distancu u odnosu na druge 
osobe. 


Testiranje je obvezno i za osobe koje se zbog kontraindikacija ne smiju cijepiti o čemu potvrdu 
izdaje izabrani liječnik. 


Testiranje je obvezno za zaposlenike u zdravstvenim ustanovama, trgovačkim društvima koja 
obavljaju zdravstvenu djelatnost i kod privatnih zdravstvenih radnika te privatne zdravstvene 
radnike koji ispunjavaju uvjet cijepljenja, preboljenja odnosno testiranja, prije dolaska 
na posao, a koji imaju znakove respiratorne infekcije, druge simptome ili znakove zarazne 
bolesti COVID-19 ili pozitivnu epidemiološku povijest bolesti: zaposlenici sa znakovima 
bolesti koji mogu upućivati na COVID-19 javljaju se izabranom liječniku obiteljske medicine 
radi upućivanja na testiranje te dolaze na posao tek po primitku negativnog testa. Za zaposlenike 
kod kojih se znakovi bolesti jave tijekom boravka na poslu (tijekom radnog vremena), 
poslodavac može organizirati testiranje ili zaposlenik napušta radno mjesto te se javlja 
izabranom liječniku radi testiranja. 


Ova sigurnosna mjera će unaprijediti sigurnost u funkcioniranju zdravstvenog sustava 
uvažavajući okolnosti epidemije i uvažavajući pri tome sve gore navedeno, a uz odgovarajuću 
razinu primijenjene osobne zaštitne opreme (kako je navedeno u Privitku 1. ovog dopisa). 


Informacije i protokole za ulaz zaposlenika 1 drugih osoba u prostore zdravstvenih ustanova 
potrebno je izraditi do 1. listopada 2021. godine i upoznati s istim sve zaposlenike. 


Ova uputa ažurirat će se u skladu s preporukama i uputama Hrvatskog zavoda za javno 
zdravstvo koje će se donositi za vrijeme važenja Odluke. 

Preporuka uporabe osobne zaštitne opreme i primjene općih protuepidemijskih mjera 


1. Neovisno o cijepnom statusu zaposlenika i pacijenta, zdravstveni radnik koristi osobnu 
zaštitu opremu koja ovisi o tipu aktivnosti koju provodi: niža razina sigurnosti kod intervjua 
kada je moguće održavati fizičku distancu, viša razina zaštite kod postupaka koji zahtijevaju 
bliski kontakt s pacijentom 1 visoka razina zaštite kod postupaka koji generiraju aerosol i kod 
sumnje na bolest COVID-19 odnosno COVID pozitivne pacijente. 

2 Pacijent kod boravka u dnevnoj bolnici i specijalističko-konzilijarnoj zdravstvenoj 
ustanovi kada je god moguće, s obzirom na zdravstveno stanje i značajke dijagnostičko- 
terapijskog postupka, nosi masku neovisno o cijepnom statusu i posjedovanju digitalne COVID 
potvrde ili drugog dokaza te se u zdravstvenoj ustanovi zadržava koliko je minimalno 
neophodno. 

ba Osobe u pratnja pri porodu, osobe koje dolaze u pratnji pacijenata i u posjete 
hospitaliziranim pacijentima cijelo vrijeme boravka u zdravstvenoj ustanovi nose masku. 
Roditeljiiskrbnici koji borave u smještaju s djecom nose masku kada je god to moguće te ne 
nose masku kod jela, održavanja higijene i kad spavaju, a posebno dosljedno i pravilno nose 
masku kada u sobu ulaze osobe koje inače ne borave u toj sobi te kod kretanja zdravstvenom 
ustanovom. Osobe u pratnji pri porodu, osobe koje dolaze u pratnji pacijenata i roditelji/skrbnici 
koji borave u smještaju s djecom u odnosu na sve druge osobe osim pacijenta zbog kojeg su u 
zdravstvenoj ustanovi, održavaju kada je god moguće fizičku udaljenost od 2 metra. Osobe u 
posjetu hospitaliziranim pacijentima cijelo vrijeme boravka u zdravstvenoj ustanovi kada god 
je moguće održavaju fizičku distancu od 2 m u odnosu na sve ostale osobe kao i u odnosu na 
pacijenta kojimu su u posjeti. 

4. EU digitalnu COVID potvrdu ili odgovarajući dokaz o cijepljenju, preboljenju 
odnosno testiranju nisu obvezna predočiti djeca u dobi do 12 godina koja su u pratnji pacijenata 
jer nemaju s kime ostati kod kuće, kao 1 djeca u dobi do 12 godina u posjeti hospitaliziranim 
roditeljima/skrbnicima, braći i sestrama. Djeca u dobi do 2 godine ne nose masku. Djeca od 
navršene druge godine do dvanaeste godina života pod nadzorom roditelja/staratelja nose 
masku primjereno dobi i zdravstvenom stanju. Sva djeca održavaju distancu u odnosu na 
nepoznate osobe koliko je moguće primjereno dobi i zdravstvenom stanju pod nadzorom 
roditelja/staratelja. 

5. Inzistira se na pojačanoj 1 dosljednoj higijeni ruku, kašljanja i kihanja, izbjegavanju 
rukovanja 1 drugih fizičkih kontakata koji nisu nužni za sve prisutne te prozračivanju prostora. 


